Борис Младенов-Young
Прекланям се пред твоя дух човешки…

chitanka.info

Прекланям се пред твоя дух човешки,

с достойнство, с твърда воля устоял

на изпитания и мъки тежки —

не се предал на болки и печал.

Стоеше често ти пред кабинета,

смирено чакащ да ти дойде ред,

но ни веднъж не чух съдбата клета

да обвиниш за своя лош късмет.

Търпеше болестта със стоицизъм,

до край изнесе тежкия си кръст,

без стон, без плач, без ни една сълза…

В двубой свещен, граничещ с героизъм,

смъртта затрупа тялото ти с пръст,

но твоя дух да смаже не успя!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.